Ντάνιελ Πρεν

Ο Ντάνιελ Πρεν (λατινικό αλφάβητο : Daniel Prenn) (7 Σεπτεμβρίου 1904 - 3 Σεπτεμβρίου 1991) ήταν Γερμανο-Εβραικής καταγωγής αθλητής της επιτραπέζιας αντισφαίρισης, του στίβου, της πυγμαχίας, της αντισφαίρισης και επιχειρηματίας. Γεννήθηκε στη Ρωσία αλλά πήρε την υπηκοότητα τριών κρατών, της Γερμανίας, Πολωνίας και Βρετανίας, εκπροσώπησε και τις τρείς σε διεθνείς διοργανώσεις αλλά αγωνίστηκε μόνο με τις εθνικές ομάδες της Γερμανίας και της Βρετανίας. Ήταν Νο. 6 στον κόσμο το 1932 (από τον Α. Wallis Myers) και Νο1 στην Ευρώπη (από το περιοδικό American Lawn Tennis). Ήταν φιναλίστ στο μεικτό διπλό του Γουίμπλετον το 1930.

Γεννήθηκε και έζησε τα πρώτα του χρόνια στην πόλη Βίλνα της Ρωσικής Αυτοκρατορίας (σήμερα Λιθουανίας) όπου ο πατέρας του δούλευε εκεί σαν εργολάβος του σιδηροδρόμου έχοντας έρθει από τη Γερμανία. Η οικογένεια του μετακόμισε στο Βερολίνο μετά τον Α΄ Παγκόσμιο πόλεμο.

 Καριέρα στην επιτραπέζια αντισφαίριση 
Ο Πρεν εκπροσώπησε τη Γερμανία στο Παγκόσμιο Πρωτάθλημα Πινγκ πονγκ του 1926 στο Λονδίνο φτάνοντας στον τέταρτο γύρο στο απλό και στα προημιτελικά του διπλού.

 Καριέρα στην Αντισφαίριση 
Το 1928 κέρδισε το γερμανικό πρωταθλήματα αντισφαίρισης. Το 1930 ήταν πρωταθλητής Γερμανίας σε διασυλλογικό επίπεδο με τον σύλλογο "Ρότβάις Κλαμπ του Βερολίνου" όπου στον τελικό νίκησαν τους "Ροτβάις" όπου ο Πρέν κέρδισε και τα τους δύο αγώνες που έδωσε. Δεν κατάφερε να κερδίσει το διεθνή πρωτάθλημα του Βερολίνου όπου έχασε από τον Μπιλ Τίλντεν στον τελικό του απλού όπως και στο διπλό με συμπαίκτη τον Heinrich Kleinschroth. Ένα μήνα αργότερα με τον ίδιο συμπαίκτη κέρδισαν το Ολλανδικό Πρωτάθλημα.

Το 1931 κέρδισε το μονό, διπλό και μεικτό στο τουρνουά της Δρέσδης. Την ίδια χρονιά έχασε το διεθνές πρωτάθλημα του Βερολίνου για δεύτερη φορά, αυτή τη φορά στον τελικό από τον Ρόντερικ Μέντσελ όπου με τον ίδιο συμπαίκτη, Μέντσελ, κέρδισαν το διπλό. Στο πρωτάθλημα κλειστού γηπέδου της Δανίας έχασε στον τελικό από τον Άινερ Ούλριχ το 1932.

Στο Κύπελλο Ντείβις με τη Γερμανία έπαιξε από το 1928 έως το 1932, ο Πρέν έπαιξε 13 αγώνες, κερδίζοντας 17 και χάνοντας 5 αγώνες.

Στη γερμανική κατάταξη από το 1925 όταν ήταν 15 ετών ως το 1926 έφτασε στην πρώτη δεκάδα, το 1927 ήταν ο τέταρτος καλύτερος παίκτης στη χώρα και από το 1928 ως το 1932 ήταν Νο 1. Αφού αποκλείστηκε από την αντισφαίριση εξαιτίας της εβραϊκής καταγωγής του, προσπάθησε πρώτα να υποβάλει αίτηση για άδεια να παίξει με την ομάδα της Πολωνίας στο κύπελλο Ντέιβις αλλά απορρίφθηκε από την Πολωνική ένωση αντισφαίρισης επειδή είχε αρνηθή προηγούμενες προσκλήσεις των Πολωνών και είχε παραιτηθεί από την πολωνική ιθαγένειά το 1932. Στη συνέχεια άλλαξε την εθνικότητα και εκπροσώπησε τη Μεγάλη Βρετανία στους Αγώνες της Μακαμπιάδας του 1935.

Μετά από τη μετάβασή του στη Μεγάλη Βρετανία κέρδισε μια σειρά τουρνουά το 1933 συμπεριλαμβανομένου του πρωταθλήματος της Σκωτίας το πρωτάθλημα της Δυτικής Αγγλίας και το Πρωτάθλημα του Παρισιού. Το 1934 κέρδισε το πρωτάθλημα του Σάρεϊ. Το 1935 ήταν υποψήφιος για τον τίτλο του Βρετανικού πρωταθλήματος σε σκληρό γήπεδο στο μεικτό με συμπαίκτρια την Έβελιν Ντέρμαν αλλά λόγω γρίπης της σύντροφό του δεν αγωνίστηκαν στον τελικό κι έχασαν τον τίτλο. Έχασε το τουρνουά Χάροου του Λονδίνου και το γαλλικό πρωτάθλημα από τον Ζαν Μποροτρά. Το 1937 έχασε τον τελικό του πρωταθλήματος Priory.

Στις αρχές του 1931 κατηγορήθηκε ότι έγινε επαγγελματίας (δηλαδή έσπασε τον κανόνα του ερασιτεχνισμού) και έπρεπε να μείνει εκτός αγωνιστικής δράσης για δύο μήνες αθωώθηκε όμως γιατί αποδείχθηκε ότι τον είχαν μπερδέψει με άλλο πρόσωπο που ονομάζονταν Ντάνελ Πρεν Αρκετές μήνες μετά, η γερμανική ένωση αντισφαίρισης τον τιμώρησε για έξι επιπλέον μήνες ότι πήρε χρήματα από τον κατασκευαστή της ρακέτας Hammer & Co. Τα τοπικά μέσα χαρακτήρισαν αυτή την ενέργεια ως αντισημιτική και ως αποτέλεσμα της τιμωρίας του αφαιρέθηκαν οι τίτλοι που είχε κατακτήσει την περίοδο αυτή. Αποκλείστηκε επίσης από την ομάδα της Γερμανίας στο κύπελλο Ντέιβις.

Στις 24 Απριλίου 1933 η γερμανική ένωση αντισφαίρισης, στην ουσία η κυβέρνηση, δήλωσε ότι κανένας Εβραίος δεν θα μπορούσε να επιλεγεί στην εθνική ομάδα ή το Κύπελλο Ντέιβις και ότι κανένας σύλλογος ή ενώσεις ή εβραίοι μαρξιστές δεν θα μπορούσαν να συνδεθούν με τη γερμανική Ομοσπονδία αντισφαίρισης και προσωπικά ο εβραίος παίκτης που ονομάζεται Πρεν δεν θα είχε δικαίωμα να επιλεγεί στην ομάδα του Κυπέλλου Ντέιβις για το 1933. Ο Σουηδός βασιλιάς Γουσταύος Ε΄, και ο ίδιος αντισφαιριστής, τιμημένος με Γερμανικό παράσημο το καλοκαίρι του 1933, επέκρινε τη νέα φυλετική πολιτική. Μετά το γεύμα της απονομής του παρασήμου, ο ηλικιωμένος βασιλιάς έπαιξε ένα παιχνίδι με τον Πρεν. Λίγο αργότερα ο Πρεν μετακόμισε στη Μεγάλη Βρετανία

 Προσωπική ζωή 
Εκτός από το τένις, ήταν ερασιτέχνης πυγμάχος και δρομέας. Αποφοίτησε από το Technische Hochschule του Σαρλότεμπεργκ παίρνοντας διδακτορικό στη μηχανική το 1929.

Μετά από τη μετακίνησή του στην Αγγλία, ξεκίνησε τη δική του εταιρεία παραγωγής εξοπλισμού ήχου το 1935 στην πόλη Kentish. Το 1946-1949 είχε πέντε κατοχυρωμένα διπλώματα ευρεσιτεχνίας που σχετίζονταν με πλαστικά καλούπια. Η εταιρεία του, Truvox Engineering, πωλήθηκε στο Racal το 1969 για $ 1,26 εκατομμύρια. Το 1970 ίδρυσε την Celestion Electronics, που κατασκεύαζε μεγάφωνα. Είχε πολλά παιδιά, ο Όλιβερ (1939) αργότερα έγινε πρωτοπόρος του πρωταθλήματος του Γουίμπλετον. Ο Όλιβερ ανέλαβε επίσης την οικογενειακή επιχείρηση το 1988 και τρέχει την επιχείρηση μέχρι σήμερα. Ο άλλος γιος του, Τζον Αλλεν, ήταν μέτοχος της Λακοστ [35] και εξακολουθεί να ενδιαφέρεται ή να κατέχει δώδεκα εταιρείες. Ο Ντάνιελ Πρεν εισήχθη στο Διεθνές Εβραϊκό Αθλητικό Hall of Fame το 1981.

 Παραπομπές 

Κατηγορία:Γερμανοί αθλητές της αντισφαίρισης
Κατηγορία:Γερμανοί αθλητές της επιτραπέζιας αντισφαίρισης
Κατηγορία:Πολωνοί αθλητές της αντισφαίρισης
Κατηγορία:Βρετανοί αθλητές της αντισφαίρισης
Κατηγορία:Βρετανοί επιχειρηματίες